Dansk Frontex-bidrag

Det nuværende bidrag består af to kystpatruljebåde, der opererer fra Kos i Grækenland.

Besætninger fra Rigspolitiet og Forsvaret bemander bådene.

Siden 1. juni har Forsvaret desuden haft en terrængående lastbil med termisk observationsudstyr og fem medarbejdere på den græske ø Chios.

På Chios er også en dansk Fennec-helikopter, der kan hjælpe den græske kystvagt med overvågning, eftersøgning og redningsoperationer.

Kystpatruljebådene skal være udsendt resten af året, mens lastbilen og helikopteren efter planen vender hjem 12. august.

Kilde: Forsvaret